Asy-Syafi'i

Abu ʿAbdillah Muhammad bin Idris asy-Syafiʿi otabâ sè lebbi èkennal kalabân sebbhudhân Imam asy-Syafi'i (bhâsa Arab: أَبُو عَبْدِ ٱللهِ مُحَمَّدُ بْنُ إِدْرِيسَ ٱلشَّافِعِيُّ;) èngghi panèka tèolog moslèm ḍâri ètnis Arab, tokang nolès bân cèndèkiawan sè dhâddhi sala sèttong orèng sè nyombhâng ḍâlem èlmo Usul Fiqh. Asy-Syafi'i ebhâbhâraghi è Gaza, Palestina taon 150 H bân sèdhâ è Kairo Messèr taon 204 H.Al-Gharani, Ibnu Marzuqi. 2018. The Great Mothers: Biografi Ibunda Para Ulama. Yogyakarta: Laksana. ISBN: 978-602-407-294-0. Asy-Syafi'i jughân èsebbhut Syaikhul Islam. Imam asy-Syafi'i èngghi panèka sala sèttong ḍâri empa' imam ahlussunnah wal-jama'ah sè maddhek madzhab fiqh Syafi'i. Asy-Syafi'i èngghi panèka morèd sè palèng èkasokanè sareng imam hadits sè kasohor, Malik bin Anas. Syafi'i jhughân ampon dhâddhi hakim è Najran.Day, Stephen W. (2012). Regionalism and Rebellion in Yemen: A Troubled National Union. Cambridge University Press. ISBN 978-1-107-02215-7. Asy-Syafi'i èlahèraghi è Palèstina bân neptep è Kottha Mekka bân Maḍina è Hijaz, pas laju ngallè ḍâ' ka Yâman, Mèssèr bân Baghdad è Irak.Islam, M. R.; Zatzman, Gary M.; Islam, Jaan S. (2013). Reconstituting the Curriculum.John Wiley & Sons. ISBN 978-1-118-86790-7.

 Histografi 
Dawud az-Zahiri èsebbhut mènangka orèng partama sè nyerrat buku sè aèssè biografi imam Asy-Syafi'i, tapè buku ka'dissa ampon èlang. Buku biografi sè palèng toa sè ghi' bâḍâ èserrat sareng Ibnu Abi Hatim ar-Razi bân coma kompolan anekdot sè pan-snapan è antarana cora' èbi-lebbiaghi. Sèttong rèt-corètan biografi èserrat sareng Zakariya bin Yahya as-Saji sè èproduksi. Biografi asli sè awwâl èserrat sareng Ahmad Baihaqi bân possa' kalabân lègènda salèh bân lebbi maso' akal.Khadduri, Majid (2011). Translation of al-Shāfi'i's Risāla – Treatise on the Foundations of Islamic Jurisprudence. England: Islamic Texts Society.  ISBN 978-0946621-15-6.

 Biografi 

 Bângatowana 
Asy-Syafi'i tamaso' ḍâlem suku Quraisy ḍâri Bani Muthalib, tarètan lakè'na ḍâri Bani Hasyim sè dhâddhi klan suku-na nabbhi Muhammad bân bângatowana pan-snapan khalifah Abbasiyah. Ghâris katoronan panèka ampon aparèng kamoljâ'ân sè meddhâl ḍâri suku Muhammad bân ghâris kalowarga emba bhuju'en Nabbhi Muhammad kalabân Imam asy-Syafi'i. Maskè ngaghungè kalowarga sè èmoljâ'aghi ḍâri ghâris katoronanna, tapè imam Asy-Syafi'i oḍi' è ḍâlem kamèskènan.

 Bâkto ngoḍâ 
Asy-Syafi'i èbhâbhâraghi è Palèstina è kottha Asqalan è taon 150 H (767 M). Abana sèdhâ è Asy-Syam è bâkto asy-Syafi'i ghi' kènnè'. Polana kobâtèr kaèlangan katoronan syarif-bhâ, èbhuna mèlè ngallè ka kottha Mekka bâkto asy-syafi'i korang lebbi omor 2 taon. Salaèn alasân ka'dissa, bângatowana èbhuna asli ḍâri Yâman, bân bânnya' angghuta kalowargana è Mekka.Haddad, Gibril Fouad. (2007). The Four Imams and Their Schools. United Kingdom: Muslim Academic Trust. ISBN 978-1-902350-09-7. Sokonnè' sè èkaonèngè kaoḍi'ân awwâllâ asy-Syafi'i è Mekka kajhâbâna jhâ' Imam Syafi'i èrabât ḍâlem kabâḍâ'ân mèskèn bân lèbur ajhâr ḍâri ghi' ngoḍâ. Sèttong riwayât nyebbhutaghi jhâ' èbhuna ta' kellar ngobângè buku sa'èngghâ asy-Syafi'i nyerrat hasèl pangajhârânna ka tolang. Imam asy-Syafi'i ajhâr ḍâ' Muslim bin Khalid az-Zanji, Mufti Mekka sè è bâkto panèka èsebbhut mènangka ghuru partamana Imam asy-Syafi'i. Bâkto omor 7 taon, asy-Syafi'i afal al-Qur'an. È omor 10 taon, asy-Syafi'i ampon cè' afalla ḍâ' kètab Muwata''' karanganna Malik bin Anas, sè adhâddhiaghi az-Zanji mèlè Imam asy-Syafi'i ka'angghuy ngajhâr aghântè'è abâ'na è bâkto abâ'na ngaghungè kaparlowan. Asy-Syafi'i jhughân ampon èparèngè hak ka'angghuy makalowar fatwa è bâkto omor 15 taon.

 Ajhâr ḍâ' imam Malik 
Asy-Syafi'i ngallè ḍâ' ka Maḍina ka'angghuy nerrossaghi pangajhârân hokom Islam. Bâḍâ pardbhiḍhâ'ân è omor saponapa asy-Syafi'i mèyos ḍâ' ka Maḍina. È sèttong riwayât èsebbhutaghi jhâ' omorra bâkto panèka 13 taon, sè laèn adhâbu jhâ' omor 20-an taon. È Maḍina, asy-Syafi i èajhâri pan-snapan taon sareng Imam Malik bin Anas,A.C. Brown, Jonathan (2014). Misquoting Muhammad: The Challenge and Choices of Interpreting the Prophet's Legacy. Oneworld Publications. ISBN 978-1780744209. sè kasambu' kalabân hafalan, pangataoan, bân kapènterrânna Imam asy-Syafi'i. Bâkto Imam Malik para' sèdhâ'â è taon 179 H (795 M), asy-Syafi'i ampon kasohon mènangka orèng sè pènter ḍâlem èlmo hokom fiqh. Maskè sapanèka, Imam asy-Syafi'i ta' saroju' kalabân pan-snapan pèkkèranna Imam Malik, tapè asy-Syafi'i teptep amoljâ'aghi Imam Malik kalabân sebbhudhân ghuru.

 Fitnah Yâmani 
È omor 30 taon, Asy-Syafi'i èpèlè dhâddhi gubernur Abbasiyah è Kottha Najran, Yâman. Asy-Syafi'i èkennal mènangka pamimpin sè adhil, tapè abâ'na dhuli ècapo' tambhuruwânna faksi.  È taon 803 Masèhi, asy-Syafi'i èkabâl6a nolongè Bani Ali è ḍâlem alabân ka naghârâ (pemberontakan), bân polana ghânèka pas laju è olok kalabân èangghuyè rantai asareng pan-snapan Banu Ali è ajunanna khalifah Harun ar-Rasyid (taon 786-809 M.) è ar-Raqqah. Anapon sè laèn è okom matè, asy-Syafi'i abhilâ abâ'na dhibi' kalabân dhâbu sè fasih bân ayâkènaghi khalifah ka'angghuy ta' narèma parkara sè ètoddhuaghi. È riwayât sè laèn èdhâbuaghi jhâ' ahli hokom Hanafi sè kasohor sè asmana Muhammad bin al-Hasan asy-Syaibani rabu è pangadhilân ka'angghuy abhilâ asy-Syafi'i mènangka ahli fikih sè kasohor. Ghu'-lagghu' kadhâddhiyân ka'dissa adhâddhiaghi asy-Syafi'i semma' sareng asy-Syaibani, sè laju bhâkal dhâddhi ghuruna asy-Syafi'i jhughân. Èsebbhutaghi jhughân jhâ' parkara panèka adhâddhiaghi asy-Syafi'i ngabdiaghi abâ'na è ḍâlem hokom bân ta' kasokan aladhinè pamarènta polè.

 Aghuru ḍâ' ka Asy-Syaibani bân ècapo' ahli hokom Hanafi 
Asy-Syafi'i mèyos ḍâ' ka Baghdad ka'angghuy ajhâr ḍâ' ka Asy-Syaibani bân laènna. È bâkto panèka, asy-Syafi'i ngaghungè madzhab sè èpangaroè pangajhârânna Abu Hanifah sareng Malik bin Anas. Madzhab panèka pas laju èkennal kalabân sebbhudhân al-Mażhab al-Qadim lil Imam asy-Syafiʿi'' otabâ Madzhab asy-Syafi'i sè kona.

È ka'dinto, asy-Syafi'i lèbur maḍâpa' dhâbuna ḍâlem pangataoan hokom asareng pan-snapan ahli hokom Hanafi kalabân ghu-ongghu ngalem madzhab Maliki. Asy-Syafi'i akhèrra nèngghâlaghi Baghdad bân ngallè ḍâ' kottha Mekka è taon 804 Masèhi. È kottha Mekka, asy-Syafi'i molaè acrama è Masjidilharam sè adhingghâlaghi pangangghâb ḍâ' ka rèd-morèddhâ sè ajhâr fikih tamaso' ahli hokom Hanbali sè kasohor y6a'ni Ahmad bin Hanbal. Pamèkkèranna asy-Syafi'i sajhân bhâghus saèngghâ bisa mangghi kakorangan ḍâlem madzhab Maliki bân Hanafi.

 Sombher 

Bhângsa:Biografi
Bhângsa:Islam